Miia Haavisto

**Miia Kaarina Haavisto** (s. 20. kesäkuuta 1972) on suomalainen dokumenttielokuvien ohjaaja, tuottaja ja käsikirjoittaja.

Koulutukseltaan Haavisto on taiteen kandidaatti (2004) Taideteollisesta korkeakoulusta pääaineenaan dokumenttielokuvaohjaus sekä oikeustieteen kandidaatti (1999) Helsingin yliopistosta. 

Haavisto on toiminut Suomen elokuvasäätiön tuotantoneuvojana (2004-2010), itsenäisenä vastuualueenaan tukipäätösten tekeminen dokumenttielokuvan, lyhytelokuvan, animaatioelokuvan ja joinakin vuosina televisiosarjojen tukipäätöksistä.

Vuosina 2001-2003 hän työskenteli Suomen Elokuvaohjaajaliitto SELO ry:n historian ensimmäisenä toiminnanjohtajana.

Haavisto on työskennellyt myös lakimiehenä, avustavana lakimiehenä, toimittajana, asiantuntijalukijana, ja luennoitsijana. Hän on ollut Helsinki-filmi Oy:n ja Elokuvaosakeyhtiö Suomi 2017 Oy:n (nyk. Aurora Studios) toimitusjohtaja. Nykyisin Haavisto johtaa 2017 perustamaansa Tekele Productions -tuotantoyhtiötä.

Haavisto on opettanut elokuvatuottamista Aalto-yliopistossa vuodesta 2019.

Haavisto sai Vuoden elokuvatuottaja -palkinnon 2021.

## Filmografia
* *Valmentaja* (2000) Käsikirjoitus ja ohjaus. Dokumenttielokuva romanitaustaisesta nyrkkeilyvalmentajasta ja hänen viimeisestä valmennettavastaan. Taideteollinen korkeakoulu. 15 min.
* *Illumination* -traileri (2001) opiskelijaelokuvafestivaaleille. Tuottaja. Ohjaus Aleksi Salmenperä.
* *Mies nimeltä Tiistai* (2002) Käsikirjoittaja, ohjaaja, leikkaaja ja tuottaja. Dokumenttielokuva voodoo-papista ja ystävästä Beninissä, Länsi-Afrikassa. Taideteollinen korkeakoulu. 22 min.
* *Yhdeksän vuoden odotus* (2003) Käsikirjoitus ja ohjaus yhdessä Sonja Lindénin kanssa. Elokuva ruandalaisesta leskestä ja vangista yhdeksän vuotta kansanmurhan jälkeen. Screenday films. 28 min.
* *Keinu* (2003) Tuottaja. Lyhytelokuva lapsuuden viimeisestä päivästä. Ohjaus Jukka-Pekka Valkeapää. Taideteollinen korkeakoulu. 12 min.
* *Sano kiitos ja tanssi* (2012). Tuottaja. Lyhytelokuva. Ohjaus Antti Heikki Pesonen. Helsinki-filmi Oy. 8 min.
* *[[Rouva Presidentti (elokuva)|Rouva Presidentti]]* (2012). Tuottaja. Pitkä dokumenttielokuva. Helsinki-filmi Oy & Funny Films Oy. 90 min.
* *[[Leijonasydän]]* (2013). Executive Producer. Pitkä näytelmäelokuva. Helsinki-filmi Oy. 96 min.
* *[[Tuulensieppaajat]]* (2014). Tuottaja. Pitkä dokumenttielokuva. Helsinki-filmi Oy. 85 min.
* *[[Presidentintekijät]]* (2014). Pitkä dokumenttielokuva. Helsinki-filmi Oy & Optipari Oy. 79 min.
* *[[Päin seinää]]* (2014). Tuottaja. Pitkä näytelmäelokuva. Helsinki-filmi Oy. 94 min.
* *[[Jättiläinen (vuoden 2016 elokuva)|Jättiläinen]]* (2016). Vastaava tuottaja. Pitkä näytelmäelokuva. Helsinki-filmi Oy. 96 min.
* *[[Onnenonkija (elokuva)|Onnenonkija]]* (2016). Tuottaja. Pitkä näytelmäelokuva. Helsinki-filmi Oy.
* ''Tom of Finland'' (2017). Tuottaja yhdessä Aleksi Bardyn ja Annika Sucksdorffin kanssa. Pitkä näytelmäelokuva. Helsinki-filmi Oy.
* ''Tuntematon sotilas'' (2017). Tuottaja yhdessä Aku Louhimiehen ja Mikko Tenhusen kanssa.
* ''Miami'' (2017). Tuottaja.
* ''Joulumaa'' (2017). Tuottaja.
* ''Eden'' (2020). Tuottaja.
* ''Lost Boys'' (2020). Tuottaja.
* ''Huonot naiset'' (2022). Tuottaja.
* *[[Perhoset (elokuva)|Perhoset]]* (2024). Tuottaja.

## Lähteet